Guardas municipal pidi Pulícia Nacional pa toma kuzas di labadoris di karru, situason ki dexa txeu pissoas qui sa passaba pa lugar indgnadu.
Praia – 10 de Julho - Labadoris di karru di Sukupira, na cidadi di Praia, sa pidi um ispasu di sês pa fazi sês atividadi, kela pamodi txeu konflitus ki ten akontecidu ku agentis di Guarda Municipal, qui proíbi laba karru na lokal.
Ês exigência kontisi dipôs di un konfuson qui kontisi ês quarta –fera di tardi, undi guardas municipal prendi txeu material di trabadju di labadoris di karru y ês revolta pês toma sês material.
Na okasion guardas municipal pidi Pulícia Naicional pa kobra sitauson kuza ki dexa labadoris di karru y txeu pissoas qui sa passaba pa lugar indgnadu.
“Nu sata passa pa un situason difícil y Guardas Municipal ka kré pa nu laba karru nês parti di sukupira, mas ês ka ta danu otu alternativa”, si ki fla un di quês labadoris di karru.
“Tá”, otu labador di karru , apruveta okasion pa mostra insatisfason frenti dês situason.
“ Nu tem qui trabadja pa nu da comida pa nos fidju, ka tem tabadju y nos nu ka tem otu ramu pa nu trabadja, mas si tinha otu ispasu apropriadu pa nu laba nu ta staba siguru”, eh fla.
Mas, labadoris ta pidi autarquia pa kria un ispasu di laba karru pa ka kontisi situason di tipu qui sa fazi algun disordi na maior merkadu informal di Kabu Verdi, Sukupira.
OceanPress
kea_Latn kea_Latn kea_Latn kea_Latn kea_Latn kea_Latn kea_Latn kea_Latn zho_Hans